# Artamène ou le Grand Cyrus/Première partie/Livre premier

L’embrazement de la ville de Sinope estoit si grand, que tout le Ciel ; toute la Mer ; toute la Plaine ; & le haut de toutes les Montagnes les plus reculées, en receuoient vne impression de lumiere, qui malgré l’obscurité de la nuit, permettoit de distinguer toutes choses. Iamais obiet ne fut si terrible que celuy-là : l’on voyoit tout à la fois vingt Galeres qui brusloient dans le Port ; & qui au milieu de l’eau dont elles estoient si proches, ne laissoient pas de pousser des flames ondoyantes jusques aux nuës. Ces flames estant agitées par vn vent assez impetueux, se courboient quelquefois vers la plus grande partie de la Ville, qu’elles avoient desja toute embrazée ; & de laquelle elles n’avoient presque plus fait qu’un grand bûcher. L’on les voyoit passer d’un lieu à l’autre en un moment ; & par une funeste communication, il n’y avoit quasi pas un endroit en toute cette déplorable Ville, qui n’esprouvast leur fureur. Tous les cordages, & toutes les voilles, des Vaisseaux & des Galeres, se destachans toutes embrazées, s’eslevoient affreusement en l’air, & retomboient en estincelles, sur toutes les maisons voisines. Quelques unes de ces maisons estant desja consumées, cedoient à la violence de cét impitoyable vainqueur ; & tomboient en un instant, dans les Ruës & dans les Places, dont elles avoient esté l’ornement. Cette effroyable multitude de flames, qui s’élevoient de tant de divers endroits ; & qui avoient plus ou moins de force, selon la matiere qui les entretenoit, sembloient faire un combat entr’elles, à cause du vent qui les agitoit ; & qui quelques-fois les confondant & les separant, sembloit faire voir en effet, qu’elles se disputoient la gloire de destruire cette belle Ville. Parmy ces flames esclattantes, l’on voyoit encore des tourbillons de fumée, qui par leur sombre couleur adjoustoient quelque chose de plus terrible, à un si espouvantable objet : & l’abondance des estincelles, dont nous avons desja parlé, retombant à l’entour de cette Ville, comme une gresle enflamée, faisoit sans doute que l’abord en estoit affreux. Au milieu de ce grand desordre, & tout au plus bas de la Ville, il y avoit un Chasteau, basty sur la cime d’un grand Rocher qui s’avançoit dans la Mer, que ces flames n’avoient encore pû devorer : & vers lequel toutefois, elles sembloient
Ce fut par cét espouvantable objet, que l’amoureux Artamene (apres estre sorty d’un valon, tournoyant & couvert de bois, à la teste de quatre mille hommes) fut estranggement surpris. Aussi en parut-il si estonné, qu’il s’arresta tout d’un coup : & sans sçavoir si ce qu’il voyoit estoit veritable ; & sans pouvoir mesme exprimer son estonnement, par ses paroles ; il regarda cette Ville ; il regarda le Port ; il jetta les yeux sur cette Mer, qui paroissoit toute embrazée, par la reflexion qu’elle recevoit des Nuës, que ce feu avoit toutes illuminées ; il regarda la Plaine & les Montagnes ; il tourna ses yeux vers le Ciel ; & sans pouvoir ny parler, ny marcher, il sembloit demander à toutes ces choses, si ce qu’il voyoit estoit effectif, ou si ce n’estoit point une illusion. Hidaspe, Chrisante, Aglatidas, Araspe, & Feraulas, qui estoient
Cependant la pointe du jour venant à paroistre ; & l’approche du Soleil, diminuant quelque chose, de l’horreur de cét embrazement ; parce que la Mer, la Plaine, & les Montagnes, reprenoient une partie de leurs couleurs naturelles ; la face de cette funeste Scene, changea en quelque façon : & Feraulas vit presque en mesme temps deux choses, qu’il fit remarquer au mesme instant à son cher Maistre. Seigneur, luy dit-il, ne voyez vous pas en Mer, une Galere qui vogue, & qui semble faire beaucoup d’effort pour s’esloigner de cette malheureuse Ville ? Et ne voyez vous pas encore, comme quoy il semble que l’on ne songe qu’à esteindre le feu qui s’approche de cette grosse Tour, qui est sur le portail du Chasteau, & que l’on abandonne tout le reste pour la conserver ! Je voy l’un & l’autre, respondit Artamene ; Je ne sçay, adjousta Chrisante, si ce n’est point une marque asseurée, que la Princesse n’a pas encore pery : puis qu’il peut estre, qu’elle est dans cette Galere, ou dans cette Tour, que les flames n’ont pas encore embrazée. Helas ! (s’escria tout d’un coup Artamene) s’il estoit ainsi, que je serois heureux, de pouvoir conserver quelque espoir ! Il s’approcha alors beaucoup plus prés de la Ville : & voyant effectivement qu’il y avoit plusieurs personnes qui taschoient d’empescher le feu d’approcher de cette Tour ; Travaille (s’écria t’il en redoublant sa course) trop heureux Rival ; travaille pour le salut de nostre Princesse : & sois asseuré si tu la peux sauver de ce peril, que je te pardonne tous les maux que tu m’as faits. Ce Prince ne demeuroit pourtant pas long temps
Cependant Artamene voyant que le feu commençoit de diminuër, se resjoüissoit en luy mesme, dans l’esperance qu’il avoit, de revoir bien tost sa chere Princesse. Elle est, disoit-il en son cœur, dans cette Tour : & si je ne suis le plus malheureux des hommes, je verray dans quelques moments, cette adorable personne : & j’entendray peut-estre sa belle bouche, m’appeller son Liberateur. Enfin, disoit il encore, je verray bien tost l’objet de ma haine & de mon amour. En effet, le feu ayant esté esteint de ce costé là ; & estant arrivé à la porte de la Tour, qui commençoit desja de s’embrazer, il envoya s’asseurer de toutes les portes de la Ville ; mais comme il voulut faire enfoncer celle de cette Tour, ne sçachant s’il n’y trouveroit point encore quelque resistance ; il vit un homme de fort bonne mine qui la luy ouvrit ; & qui au lieu de luy en disputer l’entrée, comme il eust fait, s’il ne l’eust pas reconnu auparavant du haut des creneaux ; luy dit avec beaucoup de respect, Seigneur, si le Nom de Thrasibule n’est pas sorti de vostre
Artamene regardant alors vers la Mer, vit effectivement que par la violence d’un vent contraire, cette Galere c’estoit si fort raprochée, que l’on pouvoit facilement distinguer des Femmes, qui paroissoient sur la Poupe : & remarquer en mesme temps, qu’avec un prodigieux & vain effort, la Chiurme faisoit ce que les Mariniers appellent Passe-vogue, pour resister aux vagues & aux vents ; & pour s’esloigner de la terre à force de rames. A cét instant, l’on vit de la joye dans les yeux d’Artamene : mais pour le Roy d’Assirie l’on ne vit que de la douleur, & du desespoir dans les siens ; sçachant bien que
Artamene estoit pres de s’en aller, & de commander que l’on gardast le Roy d’Assirie ; lors que ce Prince luy dit, je sçay bien que ta naissance est égale à la mienne : & je le sçay par des voyes si differentes, & si asseurées, que je n’en sçaurois douter : c’est pourquoy me confiant en cette generosité, de laquelle j’ay esté si souvent le secret admirateur malgré ma haine ; & que j’ay si souvent esprouvée ; je veux croire encore, que tu ne me refuseras pas une grace que je te veux demander. Comme à mon Rival, luy respondit Artamene, je te dois refuser toute chose : mais comme au Roy d’Assirie, je te dois accorder tout ce qui n’offensera point le Roy que je sers, ou la Princesse sa fille : c’est pourquoy fois asseuré que je ne te refuseray rien de tout ce qui ne choquera point ny mon honneur, ny mon amour : & je t’en engage la parole d’un homme, qui comme tu dis, n’est pas de naissance inégale à la tienne, quoy qu’il ne passe pas pour cela, dans l’opinion de toute la Terre. Demande donc ce que tu voudras : mais consulte auparavant ta propre vertu, pour ne forcer pas la mienne à te refuser malgré elle. Le Roy d’Assirie voyant qu’il avoit cessé de parler ; je sçay bien, luy dit il, que tu peux me remettre entre les mains de Ciaxare : & qu’apres luy avoir conquis la meilleure partie de mon Royaume, il te seroit en quelque façon avantageux, de luy en remettre le Roy dans ses fers. Mais tu és trop brave, pour vouloir que la Fortune t’ayde à triompher d’un homme fait comme moy ; & pour te prevaloir de la captivité d’un Rival, que tu ne sçaurois
Il envoya tout le long des Cistes, pour voir si l’on n’apprendroit rien de la Galere, qui avoit enlevé sa Princesse : & il depescha un des siens vers Ciaxare, pour l’advertir de ce qui s’estoit passé. Enfin il employa tout le reste du jour à donner ses ordres : & le soir estant venu, il se retira dans le mesme Apartement que sa Princesse avoit occupé, à ce qu’il sçeut par Thrasibule ; auquel Artamene fit toute la civilité, que l’extréme inquietude où il estoit, luy pût permettre de luy faire. Il sçeut qu’estant arrivé seulement depuis un jour dans ce Port, pour y faire radouber ses Vaisseaux, qui avoient esté battus de la tempeste ; le Roy d’Assirie l’y avoit fort bien reçeu : & l’avoit obligé de loger dans le Chasteau, où il avoit veû la Princesse de Medie : mais que la nuit derniere, l’on avoit entendu tout d’un coup, le bruit que faisoient les Vaisseaux embrazez, qui en suite avoient mis le feu aux maisons voisines. Qu’à ce bruit, le Roy d’Assirie ayant voulu prendre son espée, ne l’avoit plus trouvée à sa place, & qu’ayant voulu aller à l’Apartement de la Princesse, il l’avoit trouvé fermé : & n’avoit trouvé aucun des Soldats qui avoient accoustumé de garder le Chasteau. Qu’aussi tost il avoit appellé quelques uns des siens, qui avoient ouvert
Comme il en estoit là, il entendit un bruit assez grand : & Chrisante estant entré dans sa chambre, Seigneur, luy dit-il, l’on delivre le Roy d’Assirie ; ou pour mieux dire, on l’a desja delivré. Araspe ayant entendu quelque bruit dans la chambre du Roy prisonnier, où par respect il n’avoit pas voulu coucher ; l’a ouverte, & ne l’y a plus trouvé. A l’instant mesme nous sommes sortis ; nous avons cherché ; & nous avons veû que sous une fenestre qui respond vers une maison bruslée ; un amas de ruines & de cendres, a comblé le fossé du Chateau en cét endroit, & a eslevé un grand monceau de ces matieres fumantes, à la faveur duquel nous jugeons que ce Prince s’est sauvé. Artamene surpris d’une nouvelle si fascheuse, envoya promptement ses ordres à toutes les Portes de Sinope ; & fut luy mesme en personne, pour tascher de retrouver son prisonnier. Mais durant qu’il estoit à un des bouts de la Ville, il sçeut qu’une troupe de gens armez paroissoit à l’autre ; & qu’ils taschoient de se rendre Maistres de la Porte. Il y courut aussi tost ; mais il y arriva trop tard : car le Roy d’Assirie estoit desja sorti, & avoit forcé le Corps de Garde. Il y avoit pourtant encore quelques uns des siens, commandez par Aribée, que l’on avoit creû mort, & qui s’estoit retiré de dessous ces ruines qui l’avoient enseveli ; qui pour donner temps au Roy d’Assirie de se sauver, rendoient encore avec luy quelque combat, malgré les blessures que ce perfide avoit desja
Ciel ! adjoustoit il tout d’un coup ; qui m’a dit que cette tempeste qui s’est eslevée, & qui dure encore, ne l’aura pas fait perir ; & de quelles flateuses pensées laissez-je entretenir mon espoir, dans l’incertitude où j’en suis ?
Comme il en estoit là, il entendit un bruit assez grand : & Chrisante estant entré dans sa chambre, Seigneur, luy dit-il, l’on delivre le Roy d’Assirie ; ou pour mieux dire, on l’a desja delivré. Araspe ayant entendu quelque bruit dans la chambre du Roy prisonnier, où par respect il n’avoit pas voulu coucher ; l’a ouverte, & ne l’y a plus trouvé. A l’instant mesme nous sommes sortis ; nous avons cherché ; & nous avons veû que sous une fenestre qui respond vers une maison bruslée ; un amas de ruines & de cendres, a comblé le fossé du Chateau en cét endroit, & a eslevé un grand monceau de ces matieres fumantes, à la faveur duquel nous jugeons que ce Prince s’est sauvé. Artamene surpris d’une nouvelle si fascheuse, envoya promptement ses ordres à toutes les Portes de Sinope ; & fut luy mesme en personne, pour tascher de retrouver son prisonnier. Mais durant qu’il estoit à un des bouts de la Ville, il sçeut qu’une troupe de gens armez paroissoit à l’autre ; & qu’ils taschoient de se rendre Maistres de la Porte. Il y courut aussi tost ; mais il y arriva trop tard : car le Roy d’Assirie estoit desja sorti, & avoit forcé le Corps de Garde. Il y avoit pourtant encore quelques uns des siens, commandez par Aribée, que l’on avoit creû mort, & qui s’estoit retiré de dessous ces ruines qui l’avoient enseveli ; qui pour donner temps au Roy d’Assirie de se sauver, rendoient encore avec luy quelque combat, malgré les blessures que ce perfide avoit desja
Comme il s’en fut retourné au Chasteau, il dépescha vers Ciaxare, pour l’advertir de cét accident : & s’occupa tout le reste de la nuit, à considerer le caprice de sa fortune & de son malheur. Repassant donc tout ce qui luy estoit arrivé,
Souvenez vous, Seigneur, que vous m’avez dit plus de cent fois, que rien ne pouvoit resister à Mandane ; afin que vous en souvenant, vous n’accusiez pas le genereux Mazare d’une infidelité, que mes larmes, mes prieres, & mes plaintes, luy ont persuadé de commettre : sans qu’il ait autre interest en ma liberté, que celuy que la vertu inspire aux Ames bien nées, en faveur des Personnes malheureuses. Resolvez vous donc à luy pardonner un crime, qui à parler raisonnablement, vous est en quelque façon avantageux ; puis qu’il vous oste les moyens
Artamene achevant de lire ce Billet, se repentit de tout ce qu’il avoit dit & pensé contre Mazare ; & admirant sa generosité, il faisoit autant de vœux pour son falut, qu’il en avoit fait pour sa perte. Que les apparences sont trompeuses, disoit il, & qu’il y a de temerité à juger des sentimens d’autruy, à moins que d’en estre pleinement informé ! Qui n’eust pas dit que Mazare estoit le plus criminel des hommes ; & que l’infidelité qu’il avoit euë pour le Roy d’Assirie, ne pouvoit avoir d’autre cause qu’une injuste amour ? Cependant il se trouve que la pitié & la compassion, sont les veritables motifs qui l’ont fait agir : & il n’a pas tenu à luy que je ne fois parfaitement heureux. Mais, adjoustoit il, si la tempeste a espargné sa Galere, comme je le veux esperer ; mon bon heur ne me fera pas long temps differé : & je n’auray bien tost plus d’autre desplaisir, que celuy de n’avoir rien contribué à la liberté de ma Princesse ; & d’estre arrivé trop tard pour la delivrer. Mais qu’importe, poursuivoit il, par quelles mains le bon heur nous arrive, pourveû que nous le recevions ? Joüissons donc de cette esperance : & disposons nous à estre l’Ami de Mazare ; & à le
Bien loing de vous cacher mon crime, je veux vous le descouvrir aussi grand qu’il est. Je ne vous fais pas seulement une infidelité ; je trompe encore la Personne du monde pour laquelle j’ay le plus de veneration ; qui est sans doute la Princesse Mandane. Elle croit que je songe à la soulager dans ses malheurs ; lors que je ne pense qu’à diminuer les miens. Enfin je suis coupable envers elle comme envers vous ; & je le suis encore envers moy mesme ; puis que selon toutes les apparences, je fais un crime inutilement. Mais qu’y ferois-je ? l’Amour m’y force & m’y contraint ; & je ne me suis pas rendu sans combatre. Si vous estes veritablement genereux, vous me plaindrez ; si non, vous chercherez les voyes de vous vanger, sans que je m’en plaigne. Je vous declare toutefois, que je seray assez
Que vois-je, dit alors Artamene, & que ne dois-je point craindre de voir ? je pense avoir trouvé un Ami, & un moment apres je retrouve un Rival ! & un Rival encore, qui peut-estre a employé mon Nom, pour abuser ma Princesse, & pour l’enlever. Mais, genereuse Princesse, puis-je esperer pour me consoler, que je fois aussi bien dans ton cœur, que Mazare tesmoigne le croire ? Ha ! s’il est ainsi Fortune, que je suis heureux, & malheureux tout ensemble ! heureux de posseder un honneur que tous les Rois de la Terre ne sçauroient jamais meriter ; & malheureux d’avoir quelque droit à un thresor, dont la possession m’est deffenduë. Le Destin capricieux, qui regle mes avantures, ne me montre jamais aucun bien, que pour m’en rendre la privation plus sensible : je ne connois la douceur, que pour mieux gouster l’amertume : & je n’aprens que je suis aimé, que lors que par l’excés de mes infortunes, je suis contraint de haïr la vie, & de souhaiter la mort. Comme il en estoit là, on luy vint dire que l’on n’avoit rien appris de cette Galere où estoit la Princesse, le long du rivage de la Mer : ce qui le consola en quelque façon ; dans la peur où il estoit, qu’elle n’eust fait un triste naufrage : & ce qui l’obligea à souffrir la veuë
Ie louë cette scrupuleuse vertu, qui vous a forcé de n’escouter pas vostre generosité ; elle qui auroit sans doute esté bien aise, d’accorder la liberté à un Ennemy qui vous la demandoit : si elle eust pû consentir que vous eussiez un peu manqué à ce que vous deviez au Roy des Medes. Mais comme je suis equitable envers vous, ne soyez pas injuste envers moy, & ne blasmez pas un Prince, qui ne se seroit pas sauvé, si vous l’aviez laissé sur sa foy : & qui n’a pas creû faire un crime de s’échaper de ses Gardes pour tascher de delivrer nostre Princesse. Pour vous tesmoigner qu’en rompant ma prison, je n’ay pas rompu les conditions de nostre Traité ; je vous promets tout de nouveau, de vous advertir de
Artamene leût cette Lettre avec joye, & avec chagrin tout ensemble : il estoit bien aise de la promesse que le Roy d’Assirie luy faisoit : car enfin la Princesse pouvoit aussi tost tomber entre les mains de Labinet, qu’entre les siennes. Mais d’autre part, il estoit fasché d’avoir reçeu devant tant de monde, une Lettre du Roy d’Assirie ; qu’il n’oseroit montrer à Ciaxare, pour beaucoup de choses qu’elle disoit. Il n’en fit pourtant pas semblant : & comme il fut rentré dans sa Chambre, choisissant d’entre des Tablettes de bois de Cedre, de plomb, & d’escorce de Philire, les plus magnifiquement enrichies ; (car toute l’Antiquité ne connut jamais papier ni encre) & prenant un de ces Burins que les Anciens appelloient un Style ; il en escrivit ces mesmes paroles.
Ie ne manque jamais à ce que j’ay promis, non plus qu’à ce que je dois : ainsi vous devez estre assuré, de me voir observer inviolablement, toutes les choses dont nous sommes convenus. Je souhaite seulement, que nous soyons bien tost en estat, de disputer un prix dont je suis indigne : mais que personne ne possedera pourtant jamais, que par la mort.
Ces Tablettes estant cachetées, il les donna à cét homme qui luy avoit apporté les autres ; qui s’estant approché de son oreille, luy dit qu’il avoit ordre du Roy d’Assirie, de luy apprendre, en cas qu’il eust quelque chose à luy mander, qu’il s’estoit retiré à Pterie : Ville dont Aribée avoit esté Gouverneur aussi bien que de Sinope, & qu’il avoit remise en ses mains. Apres cela cét homme sortit ; & Artamene sortant aussi, continua de faire le tour de la Ville ; pour s’en aller à un Temple, à une stade de Sinope ; qui luy estoit considerable, pour plus d’une raison ; puis que c’estoit le lieu, où il avoit commencé d’aymer. De là, sans sçavoir precisément ce qu’il cherchoit, ny ce qu’il faisoit ; il se
Artamene sans attendre davantage d’esclaircissement, s’y en alla ; & entrant dans cette Cabane, où tout le monde estoit occupé à secourir cet homme qui avoit pensé perir, & qui souhaitoit encore la mort ; il vit que c’estoit Mazare.
Il commanda mesme à ces Pescheurs, qu’il avoit laissez au bord de la Mer, d’aller tous le long des rochers, pour voir s’ils n’y descouriroient rien, de ce qu’il craignoit, & de ce qu’il desiroit tout ensemble de trouver. Jamais l’on n’a vû personne en un si
A ces mots, Thrasibule & toute cette Troupe, se trouverent si prés de luy, qu’il fut contraint de se taire ; & de s’avancer vers eux pour les recevoir. Ils le virent si changé, que quand il ne leur auroit rien dit, ils n’eussent pas laissé de connoistre qu’il luy estoit arrivé quelque grand sujet de déplaisir : & comme il estoit infiniment aimé de tout le monde ; & particulierement de ceux qui estoient alors aupres de luy ; sans sçavoir mesmes ce qu’il avoit, ils changerent tous de visage : & partagerent une affliction, dont ils ne sçavoient pas encore la cause. Ils ne l’ignorerent pourtant pas long temps : & l’affligé Artamene, qui n’eust pû leur dire cette funeste nouvelle le premier sans en mourir ; fut relevé de cette peine par Feraulas, qui la leur apprit d’abord en peu de mots : de peur que s’il se fust arresté à exagerer cette perte, Artamene n’eust pas esté Maistre de sa douleur : & n’eust donné des marques trop visibles, d’une chose qu’il vouloit cacher. Thrasibule deplora ce malheur, autant qu’il estoit déplorable : Hidaspe comme plus attaché d’interest à la Maison de Ciaxare, en fut sensiblement touché : Araspe s’en affligea aussi beaucoup : & Aglatidas qui par sa propre melancolie, avoit tousjours une forte disposition à partager celle d’autruy ; en pleura comme s’il eust eu un interest plus particulier,
Ce Prince malgrè sa douleur, luy presenta Thrasibule : & Ciaxare leur ayant tendu la main à tous, leur commanda de remonter à cheval ; & ayant appellé Artamene aupres de luy, il se mit à luy parler de son malheur en general ; & à exagerer combien il avoit esté surpris d’apprendre que Mazare eust enlevé sa fille. Seigneur, interrompit tristement Artamene, vous le serez bien encore davantage, lors que vous sçaurez que Mazare n’est plus : & que peut-estre…… A ces mots Artamene s’arresta : & ne pût jamais achever de dire, ce qu’il vouloit luy apprendre. Ciaxare le regardant alors tout troublé ; que voulez vous dire Artamene, luy demanda t’il, & quel nouveau malheur avez vous à m’anoncer ? Seigneur, luy respondit il, ce malheur est si grand, que je n’oserois presques vous le faire sçavoir : & je demande du moins à vostre Majesté qu’elle se donne la patience d’estre à Sinope, pour en estre pleinement instruite : afin que la douleur qu’il vous causera, puisse avoir moins de tesmoins dans vostre
Artamene surpris de ce discours, & regardant le Roy ; Seigneur, luy dit il, n’avez vous pas vû celuy que je vous ay envoyé, pour vous advertir de la fuite de ce Prince ? Que dites vous, Artamene, que ce Prince ?…… reprit brusquement le Roy. Je dis, Seigneur, luy respondit il, que j’ay envoyé advertir vostre Majesté de sa fuite. Quoy, interrompit Ciaxare, le Roy d’Assirie n’est plus en mon pouvoir ! Le Roy d’Assirie est en liberté ! Ha ! non, non, cela n’est pas possible ; & je ne le croiray pas facilement. Je ne croiray, dis-je, pas facilement, qu’Artamene ait laissé eschaper un Prisonnier de cette importance. Il est pourtant vray, respondit froidement Artamene, que mon malheur & : sa bonne fortune ont voulu qu’il s’échapast, malgré les Gardes que je luy avois donnez : Mais, Seigneur, que cela ne vous inquiete pas tant : car s’il m’estoit aussi aisé de vous faire revoir la Princesse, qu’il me sera peut-estre facile de donner la mort à cét Ennemy de vostre Majesté ; vostre
Cependant Ciaxare qui vouloit estre pleinement esclairci, de tout ce qui s’estoit passé en la fuite du Roy d’Assirie ; sçeut qu’il avoit esté mis à la garde d’Araspe, qui estoit un des hommes du monde qu’Artamene aimoit le plus : toute-fois quoy qu’il pûst faire il ne pût jamais rien descouvrir, qui luy fist voir que personne des siens eust facilité l’evasion du Roy d’Assirie. Mais parmi ceux qui estoient venus avec le Roy, il y avoit un
Je ne manque jamais à ce que j’ay promis, non plus qu’à ce que je dois : ainsi vous devez estre assuré de me voir observer inviolablememt, toutes les choses dont nous sommes convenus.
Parlez Artamene, parlez, adjousta t’il ; qu’avez vous promis au Roy d’Assirie ? Et comment pouvez vous luy avoir promis quelque chose, & n’avoir pas manqué à ce que vous me devez ? Seigneur, respondit Artamene, vous sçavez que le Roy d’Assirie & moy, avons eu autrefois quelques petits differens ensemble : & que l’amour de la Gloire nous a faits Rivaux il y a long temps. Ainsi, Seigneur, nous avons certaines choses à démesler, qui ne regardent point vostre Majesté ; & dont je la supplie tres-humblement ; de ne s’informer pas davantage. Vous me direz pourtant encore, respondit Ciaxare en eslevant la voix, quelle couleur vous pouvez donner à ces paroles, qui sont la fin de vostre Billet.
Je souhaite seulement, que nous soyons bien tost en estat, de disputer un prix dont je suis indigne :
Quel est ce prix, Artamene, dont la possession vous est si chere ? Je vous ay desja dit, Seigneur, respondit il, que la Gloire est la cause de tous les differens, que le Roy d’Assirie a eus, & aura tousjours avec Artamene : & c’est ce premier rang de la Valeur que je veux luy disputer jusques à la mort. Pour moy, adjousta Ciaxare, apres avoir bien cherché l’explication de ces paroles, je ne voy point qu’il puisse y avoir d’autre prix à disputer entre vous, que ma Couronne, ou ma Fille ; & lequel que ce soit des deux, vous estes également criminel : & mesme beaucoup plus criminel que n’est pas le Roy d’Assirie : Puis qu’en fin il est d’une condition à pouvoir pretendre à l’une & à l’autre : & que selon les apparences, la vostre en est bien esloignée. Seigneur, reprit froidement Artamene, par cette mesme raison, vous devez croire que le Roy d’Assirie ne voudroit pas me faire l’honneur de disputer contre moy, une chose où je ne pourrois jamais pretendre. Vous dites cela d’un certain ton, repliqua le Roy, si disproportionné à vostre condition, qu’il me confirme encore dans ma croyance : car en fin tout mon ennemy qu’est le Roy d’Assirie, il est tousjours Roy : & dés là, vous luy devez plus de respect, qu’il n’en paroist en vos discours. Lors que j’ay l’espée à la main (respondit Artamene, qui ne pût s’empescher d’estre un peu esmeu ;) j’embarrasse peut-estre les Rois, aussi bien que les autres hommes : vous en connoissez plus d’un, qui peut vous apprendre si je
De dire ce que le malheureux Artamene pensa en cette occasion ; & combien le Roy des Medes eut de repugnance à faire ce qu’il fit, ce seroit une chose assez difficile. Le premier s’arrestoit quelquesfois autant à admirer la bizarrerie de ce dernier accident qu’à s’en pleindre : & le second se repentoit presque à tous les momens, de ce qu’il venoit de faire. Il n’estoit jamais un instant bien d’accord avec luy mesme : que feray-je, disoit il, de ce Criminel, qui m’a tant servi ; que j’ay tant aimé ; & qui possede le cœur de mes amis, & de mes ennemis tout ensemble ? De ce Criminel, dis-je,
Mais pendant qu’Artamene & Ciaxare sont si occupez en eux mesmes ; toute Cour, & toute l’Armée, ne le sont pas moins en cette occasion : le Roy de Phrigie ; le Roy d’Hircanie ; le Prince des Cadusiens ; celuy de Licaonie, & celuy des Paphlagoniens ; Hidaspe ; Chrisante ; Aglatidas ; Thrasibule ; Madate ; Megabise ; Adusius ; Artabase, &
Cependant Chrisante & Feraulas en sortant du Cabinet du Roy, leur firent de nouveau mille sermens, en faveur de l’innocence de leur Maistre : & les confirmerent puissamment dans le dessein qu’ils avoient de le servir. Ils protesterent tous de perir plus tost que de souffrir qu’un homme d’un merite si extraordinaire, fust injustement traité. Ce n’est pas que ce Billet ne les embarrassast un peu : mais Artamene eut pourtant ce bonheur là, que tous creurent qu’il y avoit quelque chose de caché qui le justifieroit : & que personne ne crût qu’il fust coupable. En effet quelle apparence y avoit il, qu’Artamene peust avoir une intelligence criminelle avec un Prince qu’il venoit
Cependant Chrisante & Feraulas voulant se servir du moyen que le Sort leur presentoit, & travailler à la conservation d’Artamene, se trouvoient fort embarrassez, car en l’estat qu’estoient les choses, ils ne sçavoient s’ils devoient dire la verité des advantures de leur Maistre à Ciaxare. Ils voyoient qu’en le justifiant d’un costé, ils l’accuseroient de l’autre : & jugeoient bien que sa vie seroit encore plus en danger, comme Amant de la Princesse, que comme Amy du Roy d’Assirie. Sa condition mesme qui estoit tant au dessus de ce qu’elle paroissoit estre, leur sembloit aussi un mauvais moyen pour le sauver : & dans cette incertitude, ils ne sçavoient ny que resoudre, ny qu’imaginer. Ils crûrent neantmoins enfin, qu’il estoit juste en une chose si importante, de ne se fier pas entierement en leurs propres opinions : & de ne se charger pas seuls, de l’evenement d’une affaire, d’où dépendoit